Diari Oficial de la Generalitat Valenciana


Sumari del DOGV 3021, del 25-06-1997 (1997/8481)

ORDRE de 21 de maig de 1997, de la Conselleria d'Agricultura, Pesca i Alimentació, per la qual s'aprova el Pla d'Obres d'Interés General de la Marina Baixa-Litoral, 1a part (Alacant).
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3021

Data del DOGV
:   25-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8481


Data del document
:   11-06-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

ORDRE de 21 de maig de 1997, de la Conselleria d'Agricultura, Pesca i Alimentació, per la qual s'aprova el Pla d'Obres d'Interés General de la Marina Baixa-Litoral, 1a part (Alacant). [97/X8481]  
La Conselleria d'Agricultura, Pesca i Alimentació té entre els seus objectius prioritaris la modernització del regadiu valencià i la reutilització d'aigües residuals. Això comporta la realització d'obres que milloren la gestió dels recursos hídrics amb l'adequació de les infraestructures als sistemes de reg moderns.  
La zona regable de la franja costanera de la comarca de la Marina Baixa, constituïda pels municipis d'Altea, l'Alfàs del Pi, Benidorm, Finestrat, la Nucia, Orxeta, Polop o la Vila Joiosa, ha estat estudiada per la Conselleria d'Agricultura, Pesca i Alimentació a fi d'assentar les bases per a millorar, en la mesura que puga, la carència històrica de recursos hídrics, incrementada per l'augment de consum urbà, mitjançant la incorporació i regulació de les aigües procedents de les estacions depuradores d'aigües residuals.  
El pla d'obres redactat preveu les obres necessàries per a la millora i modernització de la infraestructura hidràulica dels regadius, i també l'increment de disponibilitat d'aigua per a reg a través de l'augment de la capacitat d'embassament d'aigües residuals i la redistribució d'aquestes, i la millora de la xarxa viària rural.  
Per això, a proposta de la Direcció General de Regadius i Estructures Agràries, i fent ús de les facultats que tinc atribuïdes,  
ORDENE  
Article primer  
S'aprova el Pla d'Obres d'Interés General de la Marina Baixa-Litoral, 1a part (Alacant).  
Article segon  
D'acord amb l'article 62 de la Llei de Reforma i Desenvolupament Agrari i amb els decrets 151/1990, de 17 de setembre; 169/1991, de 30 de setembre; 13/1995, de 10 de gener, i 39/1995, de 7 de març, del Consell de la Generalitat Valenciana, les obres de construcció d'embassaments i dipòsits de regulació, instal·lacions elevadores o grups de pressió, amb les instal·lacions elèctriques corresponents, xarxes principals de canonades de distribució, incloses les instal·lacions de filtratge necessàries, electromecàniques i automatismes, com també la millora i ampliació de camins rurals, queden classificades d'interés general, en el grup a) de l'article 61 de la Llei de Reforma i Desenvolupament Agrari.  
DISPOSICIONS FINALS  
Primera  
La Direcció General de Regadius i Estructures Agràries dictarà les normes complementàries per a la millor aplicació de tot el que es disposa en aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 21 de maig de 1997  
La consellera d'Agricultura, Pesca i Alimentació,  
MARIA ANGELS RAMON-LLIN I MARTINEZ